TWPC มีปัจจัยหนุนกำไรต่อ
ทางด้านนักวิเคราะห์ยังมีมุมมองเป็นบวกต่อ สำหรับ TWPC เนื่องจากแนวโน้มผลประกอบการไตรมาส 4 ปี 59 ถึงไตรมาส 1 ปี 60 เนื่องจากเริ่มเข้าสู่ช่วง High Season ของทั้งธุรกิจแป้งมันสำปะหลังและอาหาร
1 ม.ค. 2560

–คุณค่าบริษัท–
 
ทางด้านนักวิเคราะห์ยังมีมุมมองเป็นบวกต่อ สำหรับ บริษัท ไทยวา จำกัด (มหาชน) หรือ TWPC เนื่องจากแนวโน้มผลประกอบการไตรมาส 4 ปี 59 ถึงไตรมาส 1 ปี 60 เนื่องจากเริ่มเข้าสู่ช่วง High Season ของทั้งธุรกิจแป้งมันสำปะหลังและอาหาร
โดยได้มีการพิจารณาปริมาณส่งออกแป้งมันสำปะหลังของไทยในเดือน ต.ค.16 พบว่าเติบโตสูง 48% จากงวดเดียวกันของปีก่อนเป็น 3.2 แสนตันทำให้ยอดการเติบโตจากต้นปีอยู่ที่ระดับ 10.7% จากงวดเดียวกันของปีก่อน ในขณะที่ส่วนต่างราคาหัวมันสำปะหลัง-แป้งมันยังอยู่ในระดับสูง
แม้ราคาหัวมันสำปะหลังมีจะปรับสูงขึ้นเล็กน้อยในเดือน ต.ค. แต่คาดราคาขายเฉลี่ยของผลิตภัณฑ์แป้งก็มีแนวโน้มปรับเพิ่มขึ้นตามเช่นกัน ขณะที่ธุรกิจวุ้นเส้นและก๋วยเตี๋ยวยังเป็นแหล่งสร้างกระแสเงินสดที่มั่นคงและมีโอกาสเติบโตสูงในประเทศเวียดนาม
นอกจากนี้ ทางสมาคมการค้ามันสำปะหลังไทยคาดปริมาณวัตถุดิบในปี 2559และ 2560 จะเพิ่มขึ้นราว 2% มาอยู่ที่ 31.2 ล้านตัน หลังจากผลที่ดีขึ้นเพราะสภาพอากาศดีขึ้นหลังจากลดลงราว 9% ในปี 2558 และ 2559 จึงมองรายได้ของ TWPC จะยังเติบโตราว 16% ในปี 2559 จากการเพิ่มส่วนแบ่งการตลาดจากการขายกำลังการผลิตแป้งมันสำปะหลังอีกราว 15% บวกกับกลูโคส 35% และเริ่มขยายตลาดวุ้นเส้นในประเทศเวียดนาม
ทั้งนี้คาดอัตรากำไรขั้นต้นจะปรับเพิ่มขึ้นเล็กน้อยจากโรงไฟฟ้า Biogas ราว 3 เมกะวัตต์ (เฟสแรก จากทั้งหมด 3 เฟส 9 เมกะวัตต์) ที่จังหวัดอุดรธานีจะช่วยลดต้นทุนราว 30 ล้านบาทต่อปี โดยจะใช้งบลงทุนราว 150-170 ล้านบาท จึงทำการปรับประมาณการปี 2560-2561 เพิ่มขึ้นเฉลี่ย 6% ต่อปีหลังจากปรับสมมติฐานรายได้และอัตรากำไรขั้นต้นขึ้นเล็กน้อย ทำให้กำไรปกติในปี 2559-2561 จะเติบโต 42.0% 12.3% และ 10.6% ตามลำดับ
ในขณะที่นักวิเคราะห์ บล. ทิสโก้ ยังคงแนะนำ “ซื้อ” ปรับราคาเป้าหมายปี 2560 จาก 10.7 บาท เป็น 11.2 บาท (PER 15 เท่า) มี Upside 27% และยังมีอัตราเงินปันผลตอบแทนถึง 5% ราคาปัจจุบันคิดเป็น Cash Adjusted PE ปี 2560 เพียง 10 เท่า
อีกทั้งมองว่าหุ้นมีโอกาสถูก Re-Rate ขึ้นจากแผนการเติบโตของธุรกิจที่ชัดเจนหลังการควบรวมและการสื่อสารกับตลาดทุนที่มีมากขึ้น ขณะที่ฐานะการเงินแข็งแกร่งเป็น Net Cash มีอัตราส่วน D/E Ratio ต่ำเพียง 0.014 เท่า เงินสดกว่า 1.5 พันล้านบาท และ Hidden Asset เป็นที่ดินมูลค่ากว่า 200 ล้านบาทที่อยู่ระหว่างการขาย โอกาส ขายที่ดิน,อาหารสัตว์จากกากมัน
…
 
 ผู้ถือหุ้นรายใหญ่
1. CHANG FUNG COMPANY LIMITED 89,093,634 หุ้น 10.12%
2. CREDIT SUISSE AG, SINGAPORE BRANCH 79,389,823 หุ้น 9.02%
3. บริษัท ลากูน่า รีสอร์ท แอนด์ โฮเท็ล จำกัด (มหาชน) 77,327,051 หุ้น 8.78%
4. บริษัท ไทยเอ็นวีดีอาร์ จำกัด 54,527,637 หุ้น 6.19%
5. บริษัท อินเตอร์เนชั่นแนล คอมเมอร์เชียล ดิเวลลอปเม้นท์ จำกัด 34,708,545 หุ้น 3.94%
 
รายชื่อกรรมการ
1.นาย โฮ กวงปิง ประธานกรรมการบริษัท
2.นาย โฮ เรน ฮวา ประธานเจ้าหน้าที่บริหาร
3.นาย โฮ เรน ฮวากรรมการ
4.นาย เศรษฐ์ไสย เศรษฐการุณย์ กรรมการผู้จัดการ
5.นาย อำนาจ สุขประสงค์ผล กรรมการผู้จัดการ